Zelenortska Ostrva

Zelenortska Republika ili Zelenortska Ostrva/Zelenortski Otoci (portugalski: Cabo Verde) su mala otočna država na arhipelagu u sjevernom dijelu Atlantskog oceana, oko 600 km od najzapadnijeg dijela afričke obale. Portugalci su nenaseljene otoke pronašli i kolonizirali u 15. stoljeću kada su postali glavni centar trgovine robovima.

Portugalski naziv "Cape Verde" dolazi od najzapadnije točke Afrike koja se danas nalazi u Senegalu.

Povijest 

Zelenortski Otoci bili su nenaseljeni kad su ih Portugalci otkrili 1456. godine i uključili u svoje kolonijalno carstvo. Zbog svog su položaja postali važna luka i značajno središte trgovine robovima.

1975. godine otoci su dobili nezavisnost zahvaljujući naporima Afričke stranke za nezavisnost Gvineje Bisau i Zelenortskih otoka. Poslije stjecanja nezavisnosti ASNGZ je pokušala ujediniti Zelenortske Otoke i Gvineju Bisau kontrolirajući vlade obiju država, ali ovi su planovi 1980. propali. U Zelenortskoj Republici trenutno je na vlasti Afrička stranka za nezavisnost Zelenortskih otoka.

Politika 

Politički sustav funkcionira prema ustavu iz 1980. Izbori se održavaju za mjesto premijera i predsjednika koji se biraju na 5 godina.

Zemljopis 

Zelenortska Republika se sastoji od 10 većih i 8 manjih otoka. 

Jedini nenaseljeni otok je Santa Luzia. Danas je to prirodni rezervat. Svi otoci su vulkanskog porijekla, a jedini aktivni vulkan se nalazi na otoku Fogo.

Važniji manji otoci su: otok Branco i otok Razo.

Veći otoci su:

Zavjetrinski otoci 
Ilhas do Barlavento (sjeverna otočna skupina)
 Santo Antão
 São Vicente
 Santa Luzia
 São Nicolau
 Sal
 Boa Vista

Privjetrinski otoci 
Ilhas do Sotovento (južna otočna skupina)
 Maio
 Santiago
 Fogo
 Brava

Općine 

Zelenortska Republika je podijeljena na 17 općina:

 otok Santo Antão:
 Paúl
 Porto Novo
 Ribeira Grande
 otok São Vicente:
 São Vicente
 otok Santa Luzia 
 otok São Nicolau :
 São Nicolau
 otok Sal:
 Sal
 otok Boa Vista:
 Boa Vista
 otok Maio:
 Maio
 otok Santiago:
 Praia
 Santa Catarina
 Santa Cruz
 São Domingos
 São Miguel
 Tarrafal
 otok Fogo:
 São Filipe
 Mosteiros
 otok Brava:
 Brava

Klima

Ekonomija 

Zelenortska Republika oskudijeva resursima. Suše su česte, tako da je nedostatak vode jedan od glavnih problema. Stanovništvo se bavi poljoprivredom na samo 4 otoka, ali je slabo razvijena upravo zbog vode i male količine padalina. BDP se uglavnom zasniva na uslužnim i ugostiteljskim poslovima. Zelenortski Otoci surađuju s Portugalom na svim razinama gospodarstva. Od devedestih godina doživjeli su značajan gospodarski napredak. Portugal predlaže uključenje Zelenortske Republike u EU. BDP je za 2004. procijenjen na 1.400 USD po stanovniku, mjereno po PPP-u.

Demografija 

Većina stanovnika Zelenortskih Otoka su doseljenici iz Portugala i potomci bivših afričkih robova. Veliki broj ljudi koji su porijeklom s otoka žive u drugim zemljama: SAD-u (264.900), Portugalu (80.000), Angoli (45.000), São Tomé i Príncipeu, Senegalu, Francuskoj i Nizozemskoj.

Kultura 

Kultura Zelenortskih Otoka ima portugalske i afričke korijene. Poznati su oblici glazbe kao što su Morna, Zelenortski fado. Senzualni ples Funana je mješavina portugalskih i afričkih stilova.

Najpoznatija stanovnica Zelenortskih Otoka je pjevačica narodne glazbe Cesária Évora.

Gradovi 
Popis gradova na Zelenorstkoj Republici

Novine i časopisi 

 A Semana (Praia,1991-)
 Expresso das Ilhas
 Journal O Cidadao (São Vicente)
 Jornal Horizonte (Praia, 1988-)
 Terra Nova (S.Vicente, 1975-)
 Artiletra (S.Vicente, 1991-)

Novine i časopisi online:

 A Semana , Inforpress,
 О Cidado ,
 Paralelo 14 
 Voz di Povo

Vanjske poveznice 
 Zelenortska Republika
 Zelenortska Republika Photos 
 Foto galerija Zelenortskih Otoka 
 Zelenortski portal (1)
 Zelenortski portal (2) 
 foto galerija
 Internet pezentacija Zelenortske kulture
 Cape Verde Overview
 Cape Verde - Morabeza

 
Države u Africi
Male arhipelaške države u razvoju